Държавен вестник, бр. 64, 2003 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  64
(4) Студентските спортни клубове работят
във взаимодействие със студентските съвети,
катедрите или департаментите по физическо
възпитание и спорт и органите за управление
на висшето училище.
(5) Студентските спортни клубове могат да
се сдружават в студентски многоспортови фе-
дерации или асоциации.
Чл. 36. (1) Задължителните занимания по
физическо възпитание и спорт във висшите
училища от 240 часа за образователно-квали-
фикационната степен “бакалавър” и 180 часа за
образователно-квалификационната степен “спе-
циалист по ...” се включват в учебния план за
обучение по съответната специалност. Те мо-
гат да се провеждат и извън определения мак-
симален хорариум за придобиване на съответ-
ната образователно-квалификационна степен.
(2) Разпределението на часовете за занима-
нията по ал. 1 се извършва по учебни години и
семестри. Учебните програми по физическо
възпитание и спорт за различните специалнос-
ти се разработват след съгласуване с предложе-
нията на студентския съвет и се утвърждават от
академичния съвет на висшето училище.
Чл. 37. (1) Специалните стипендии на изя-
вени студенти спортисти се отпускат със запо-
вед на ректора на висшето училище поотделно
за всяка учебна година.
(2) Условията и редът за получаване на сти-
пендии и техният размер се определят от акаде-
мичния съвет на висшето училище. Предложе-
ния за размера на стипендията за всеки конкре-
тен случай могат да се правят от студентския
спортен клуб, от студентската спортна федера-
ция или асоциация, в която членува клубът,
както и от катедрите или департаментите по
физическо възпитание и спорт.
Г л а в а  ч е т в ъ р т а
СПОРТ ЗА ВСИЧКИ И СОЦИАЛЕН
ТУРИЗЪМ
Чл. 38. (1) Министерството на младежта и
спорта разработва програми за подобряване
на условията за широко достъпно практикува-
не на физически упражнения, спорт и социа-
лен туризъм.
(2) Ръководителите на ведомства и област-
ните управители създават условия управлява-
ните от тях спортни обекти и съоръжения да
бъдат ползвани от населението за занимания с
физически упражнения и спорт, като не се пре-
пятства осъществяването на дейностите, за
които обектите и съоръженията са предоставе-
ни или предназначени.
Чл. 39. (1) Министърът на образованието
и науката съгласувано с министъра на мла-
дежта и спорта определя минималните задъл-
жителни изисквания за практикуване на со-
циалния туризъм от учащите се в учебно и
неучебно време.
(2) Практикуването на социалния туризъм
се организира от студентските и училищните
спортни клубове и секции, от туристическите
сдружения и от други организации, осъществя-
ващи социален туризъм.
Чл. 40. (1) Всички лица, имащи качеството
на работодател по смисъла на Кодекса на труда
или на орган по назначаване по смисъла на
Закона за държавния служител, създават и оси-
гуряват условия за провеждане на спортни за-
нимания и за активен отдих на своите работни-
ци и служители.
(2) Въз основа на договореностите, постиг-
нати с колективните трудови договори, работо-
дателите предвиждат необходимите средства за
финансово подпомагане на спорта и отдиха на
работниците и служителите.
Чл. 41. (1) Общинските съвети приемат и
финансират програми за развитие на спорта за
всички и социалния туризъм при съобразяване
с природните дадености на територията на съ-
ответните общини и спортните традиции на
населението.
(2) Програмите по ал. 1 се осъществяват от
спортните клубове и туристическите сдружения
на територията на общините във взаимодейст-
вие с училищните ръководства и обществените
организации.
Чл. 42. Общините създават условия за прак-
тикуване на спорта за всички и социалния тури-
зъм от населението, като:
1. изграждат в населените места детски
спортни площадки, алеи за пешеходци и вело-
сипедисти;
2. създават и поддържат зони за отдих, пло-
щадки за практикуване на спорт и пътеки на
здравето;
3. изграждат инфраструктура за практику-
ване на социален туризъм;
4. подпомагат с целеви средства управлени-
ето и поддържането на спортните обекти и съ-
оръжения, като спазват предписанията относ-
но условията за сигурност;
5. предоставят общински спортни обекти и
съоръжения на граждани, занимаващи се с фи-
зически упражнения, спорт и социален туризъм,
при условия и по ред, определени от тях.
Чл. 43. (1) Туристическите сдружения и дру-
гите организации, осъществяващи социален
туризъм, допринасят за подобряване физичес-
ката работоспособност на личността чрез дви-
гателна активност сред природата и емоцио-
нално обогатяване, като:
1. организират туристически прояви;
2. управляват туристически хижи, домове и
спални и предоставят услуги на гражданите;
3. изграждат и поддържат туристически за-
слони и подновяват маркировката по туристи-
ческите пътеки;
4. популяризират екотуризма и съдействат
за опазването на околната среда.